คลื่นไส้อาเจียน มักเกิดจากการทานอาหารเร็วเกินไป เคี้ยวไม่ละเอียด หรือดื่มน้ำพร้อมอาหาร แก้ไขโดยการปรับวิธีการรับประทานอาหารให้ถูกต้อง หากคิดว่าอาหารอาเจียนนี้ไม่เกี่ยวกับสาเหตุข้างต้น แนะนำปรึกษาแพทย์ 2. ขมปาก การรับรสเปลี่ยนไป เกิดทันทีหลังผ่าตัด ยังไม่ทราบสาเหตุที่แท้จริง ร่างกายจะค่อยๆ ปรับตัวได้ จะหายไปประมาณ 6-8 สัปดาห์หลังผ่าตัด แต่บางรายอาจมีอาการได้อยู่ประมาณ 25% แก้ไขได้โดยการใช้น้ำยาบ้วนปากหลังแปรงฟันเช้า-เย็น หรือฝานลูกมะนาวแบ่ง 1/3 ส่วน แล้วบีบใส่ปาก แต่ไม่แนะนำดื่มน้ำมะนาว 3. ท้องผูก เกิดจากปริมาณอาหารและลักษณะอาหารเปลี่ยนไปจากก่อนผ่าตัดมาก หลังผ่าตัด 4-5 วันถ่ายครั้งคือปกติ แนะนำดื่มน้ำให้ถึง 2 ลิตรต่อวัน ทานอาหารที่มีไฟเบอร์ หากยังไม่ถ่ายสามารถทานยาระบายชื่อ Milk of Magnesia หรือ Dulcolac หากยังไม่ถ่ายอีก สามารถใช้ยาสวนทวาร Unison ได้ 4. มีลมในท้อง พบได้บ่อยโดยเฉพาะช่วง 2-3 สัปดาห์แรก เกิดจากกระเพาะอาหารมีขนาดลดลง ทำให้การดูดซับลมในกระเพาะลำไส้ลดลง แต่ลมในท้องยังมีเท่าเดิม เลยรู้สึกเหมือนมีลมเยอะ ลมตีขึ้นมาทางปาก หรือผายลมออกไปเยอะ หากไม่มีอาการปวดท้องร่วมด้วย จะถือว่าปกติ การเดินเยอะๆ จะช่วยได้ ยาขับลมในกลุ่มของ Simethicone อาจพอช่วยได้บ้างแต่ไม่เยอะ เช่น Air-X 5. ขาดน้ำ เกิดจากการดื่มน้ำได้น้อย มีอาการอ่อนเพลีย หน้ามืด ใจสั่น ผิวแห้ง ปากแห้ง มีฝ้าขาวที่ลิ้น ปัสสาวะสีเหลืองเข้ม หรือปัสสาวะออกน้อย หากขาดน้ำมากอาจทำให้ไตวายได้ ควรดื่มน้ำอย่างน้อย 1.5 -2  ลิตรต่อวัน โดยเริ่มจาก 1.5 ลิตรต่อวันในช่วงแรกแล้วค่อยๆ ปรับเป็น 2 ลิตรต่อวัน หรือดูสีปัสสาวะให้ดื่มน้ำจนปัสสาวะเป็นสีเหลืองใส 6. ผมร่วง พบได้ช่วงเดือนที่ 3 หลังผ่าตัด เกิดจากร่างกายมีการสูญเสียโปรตีนและฮอร์โมนมีการเปลี่ยนแปลงอย่างรวดเร็วหลังการผ่าตัด พบได้ประมาณ 30% ผมที่ร่วงจะเริ่มขึ้นใหม่เดือนที่ 6 จากที่เริ่มร่วง และจะค่อยๆ ขึ้นมาจนเต็มศีรษะไม่ใช่ร่วงตลอดไปหรือกลายเป็นคนไม่มีผม แนะนำรับประทานอาหารโปรตีนเป็นหลักต่อไป หรือเสริมวิตามินพวกซิ้งค์ ไบโอติน เป็นคอลลาเจนแบบไดเปปไทด์ และไม่มีสารให้ความหวานหรือน้ำตาล